Koncert mladosti-Festival

S **Koncert mladosti**-Festival (buechstäblich «Konzert vo de Jugend») isch en tschechoslowakische Musikfestival gsi, s het 1976 und 1977 im Amphitheater in Pezinok, Slowakei stattgfunde und isch nur zweimal verastaltet worde. Hauptorganisatore sind de Pavol Boriš und de Ladislav Snopko gsi. Es isch s erste Open-Air-Festival i de Tschechoslowakischi Sozialistischi Republik gsi. De Musikkritiker Lubomír Dorůžka het s s «tschechoslowakische Woodstock» (uf Slowakisch *československý Woodstock*) gnennt.

D Idee, es Festival namens Koncert mladosti z verastalte, isch im März 1976 im Atlas klub entstande. Nach eme Konzärt hän de Ladislav «Agnes» Snopko und de Paľo Boriš bime Glas Wii i de Chuchi vom Club über d Idee en grösseri Verastaltig uf em Pezinok-Amphitheater z verastalte diskutiert. Nach positive Rückmeldig vo de andere, händ sich de Boriš und de Snopko ad Vorbereitig vom Festival gmacht. *Koncerty mladosti* isch e bispilos kulturells Ereignis gsi, wo die beschte tschechisch-slowakische Verträtter vo de Volksmusig, em Rock und em Jazz ufträtte sind – unter anderem d Volksmusig-Sänger und -Sängerinne sowie d Künstler Vladimír Merta, Petr Lutka, Vlasta Třešňák, Vladimír Veit, Pepa Nos, Miloš Janoušek, Dagmar Andrtová und Zuzana Homolová, d Folk-Rock-Band Marsyas, d Rockband Collegium musicum, s Debütkonzert vo de Band vom Jaroslav Filip, Etc..., d Pop-Rock-Band Modus, d Jazzmusiker Gabriel Jonáš und Pavol Kozma, d Jazz-Rock-Bands Bohemia und Energit, sowie s Duo Andršt/Viklický, wo us de Band hervorgange isch. Die staatliche Medie hend s Festival als Festival vom Widerstand gäge s rote Normalisierigsregime bezeichnet de Iitritt het 25 Kčs kostet und i beidne Jahr sölls (lut Pavol Boriš) vo 4.500 Mensche bsuecht worde si.

Im Johr 1977 sind Ladislav Snopko und Slávek Jíša d Moderatore vom Festival gsi. Wo  de Sänger Jaroslav Hutka s Lied «Havlíčku Havle» gsunge het, sind d Bsuecher antibolschewistisch igstellt gsi und hend dra denkt, «gege alles» z demonstriere. d’ Moderatore händ d’ Situation beruehigt, indem sie de Film *Yellow Submarine* vo de britische Musikgruppe The Beatles zeigt händ, wo mit de Tön vo de französische Nationalhymne und em Lied «All You Need Is Love» begange händ.

Im Johr 1978, es isch es dritts Jahr vom Festival plant gsi, aber es isch schliesslich abgseit worde.

D Atmosphäre vo de Ereignis isch vom Fotograf Ján Štrba iigfange und isch Teil verschiedene Gedenkuusstellige und -büecher gsi. Autor vo de Plakat beid Jahre isch de Oliver Solga gsi.

Am 20. Septämber 1997 het nach 20 Johr s Pezinok-Kulturzentrum e Gedänkveraastaltig organisiert, wo de Emil Viklický, Fedor Frešo, Vlasta Třešňák, Jiří Dědeček, Dáša Voňková, Pepa Nos, Radim Hladík, Boris Urbánek, Roman Pokorný, Andrej Šeban, Marcel Buntaj, Oskar Rózsa, Luboš Andršt, Zdeněk Tichota und Ramblin Rex us de USA mit de lokale Vorgruppene Slide Return und Alarm ufträtte sind. Im Johr 2007 isch s Gedenkonzert i de Schaubmar-Mühl vo de Bürgervereinigung P.R.D. verastaltet worde, wo s neue Buech *Koncert mladosti '76 – '77 – Československý Woodstock* tauft worde isch. Im Johr 2016, s sächsstündige Konzert mladosti 40-Event het stattgfunde.

## Lueg au
* Atlas klub

## Weblink
* Plakat zum Festival, Fotografi vom Ján Štrba und Text vom Juraj Kušnierik uf de Website Roman Brna 
* ''Koncerty mladosti ´76 – ´77'' – e Montage vo Filmuusschnitte vom Festival
* ''Koncerty mladosti po 40 rokoch'' – RTVS-Dokumentarfilm (2016)

## Einzelnachwiis